标题：唐休璟
生平简介
科举出身，累战沙场唐休璟的曾祖父唐规，在北周时曾官拜骠骑大将军、安邑（今山西运城东北安邑）县公；祖父唐宗，隋大业末年出任朔方（今陕西榆林）郡丞，时值梁师都起兵反隋，遇害；父亲唐谐，咸阳县令。
唐休璟先后拜马嘉运、贾公彦为师，授传《易》《礼》，由于刻苦好学，很快便举明经。永徽年间，唐休璟任吴王李恪府中典签，因“无异材”，被调任营州（治柳城，今辽宁朝阳）户曹。
调露元年（679年），突厥阿史那泥熟匐叛唐，击败唐将萧嗣业，煽动奚族、契丹合攻营州，营州都督周道务，派唐休璟迎战。唐休璟在独护山大破突厥，斩获甚众，因功转任丰州（治今内蒙古五原南）司马，委以在中路抵御突厥的重任。
永淳二年（683年），后突厥阿史那骨笃禄再次反唐，连败胜州都督王本立、夏州都督李崇义、丰州都督崔智辩，朝廷震动。多数大臣主张放弃丰州，将百姓迁至灵州、夏州。唐休璟上书反对，认为丰州适宜农牧业，自秦汉以来是国家的重镇，放弃丰州，就如同隋末的情况一样，灵州、夏州就不会安稳了。朝廷同意了他的意见。
垂拱年间（685－688年），唐休璟被调往西域，出任安西副都护，驻守碎叶城。永昌元年（689年）五月，文昌右相、安息道行军大总管韦待价西征失败，吐蕃连克焉耆（今新疆焉耆）、龟兹（今新疆库车）等重镇，唐休璟收集余众坚守西州（治高昌，今新疆吐鲁番），被任命为西州都督。唐休璟在任期间，运筹帷幄，在吐蕃内乱之时，上表请求收复安西四镇。长寿元年（692年），武则天以右鹰扬卫将军王孝杰为武威道总管，由唐休璟出谋划策，王孝杰负责统兵出征。为此，唐休璟重新调整了边防部署，周密策划了这次大规模的反攻作战。
洪源大战，威震吐蕃圣历二年（699年），唐休璟调任河陇防线，官拜司卫卿，兼凉州（治姑臧，今甘肃武威）都督、右肃政御史大夫，持节陇右诸军州大使。
久视元年（700年）闰七月，吐蕃大将曲莽布支攻打凉州，围攻昌松（今甘肃武威东南）县，唐休璟率军到洪源谷，列阵对峙。唐休璟亲自披甲上阵，跃马冲杀，六战六克，俘其副将二人，斩首二千五百级，并积尸做景观。此战后，唐休璟入朝。
长安元年（701年）九月，吐蕃派使臣论弥萨请和，武则天在麟德殿设宴款待，唐休璟也被邀请参加宴会。席间，论弥萨多次盯着唐休璟看，武则天问其故。论弥萨说：“往岁洪源战时，此将军雄猛无比，所以想认识一下。”武则天闻听此言，方知其中详情，大为惊叹，擢升唐休璟为右武威、右金吾二卫大将军。
入则为相，出则为将长安三年（703年）七月，夏官尚书唐休璟被任命为同凤阁鸾台三品。当时，突骑施首领乌质勒与西突厥各部落互相攻伐，导致安西和大唐的联系断绝。唐休璟与其他宰相讨论后，上奏事情的发展和将来时局的变化。十天后安西诸州的报告，正如唐休璟所描述的一样。武则天因此对唐休璟大为赞赏，对宰相魏元忠、杨再思、李峤、姚崇、李迥秀等人说：“休璟谙练边事，卿等十不当一也。”不久，唐休璟转任太子右庶子，依旧知政事。
长安四年（704年）七月，知纳言事韦安石上奏检举张易之和张昌宗的罪责，武则天令唐休璟调查。但调查尚未结束，契丹发生叛乱，武则天以唐休璟为幽营都督（总部在今北京市）、安东都护府都护，出击契丹。
神龙元年（705年），中宗复位，唐休璟被加封为辅国大将军、同中书门下三品，封酒泉郡公，不久加特进，拜尚书右仆射。同年秋，唐休璟又迁中书令、京师留守、加检校吏部尚书，累封宋国公，实封三百户。神龙二年（706年）三月，唐休璟致仕还家。
晚年复出，时论所讥唐休璟在晚年非常贪恋权位，年过八十仍不知足，还想再次入相。为加官进级，还为儿子娶显贵人家的养女为妻，结果受到人们的讥笑，声誉不佳。在不断的努力下，唐休璟于景龙三年（709年）十二月被再次起用为太子少师、同中书门下三品，负责监修国史。
景龙四年（710年）六月，唐睿宗复位，唐休璟又拜特进，充朔方道行军大总管，防备突厥，停其旧封，别赐实封一百户。景云二年（711年），唐休璟辞官回家，颐养天年。延和元年（712年）七月，唐休璟去世，终年八十六，赠荆州（治江陵，今属湖北）大都督，谥曰忠。
史籍记载
旧唐书《旧唐书 · 卷九十三 · 列传第四十三》
唐休璟，京兆始平人也。曾祖规，周骠骑大将军、安邑县公。祖宗，隋大业末为朔方郡丞。时为梁师都举兵，将据城，宗抗节不从，乃为所害。
休璟少以明经擢第。永徽中，解褐吴王府典签，无异材，调授营州户曹。调露中，单于突厥背叛，诱扇奚、契丹侵掠州县，后奚、羯胡又与桑乾突厥同反。都督周道务遣休璟将兵击破之于独护山，斩获甚众，超拜丰州司马。永淳中，突厥围丰州，都督崔智辩战殁。朝议欲罢丰州，徙百姓于灵、夏，休璟以为不可，上书曰：“丰州控河遏贼，实为襟带，自秦、汉已来，列为郡县，田畴良美，尤宜耕牧。隋季丧乱，不能坚守，乃迁徙百姓就宁、庆二州，致使戎羯交侵，乃以灵、夏为边界。贞观之末，始募人以实之，西北一隅，方得宁谧。今若废弃，则河傍之地复为贼有，灵、夏等州人不安业，非国家之利也。”朝廷从其言，丰州复存。
垂拱中，迁安西副都护。会吐蕃攻破焉耆，安息道大总管、文昌右相韦待价及副使阎温古失利，休璟收其余众，以安西土。迁西州都督，上表请复取四镇。则天遣王孝杰破吐蕃，拔四镇，亦休璟之谋也。圣历中，为司卫卿，兼凉州都督、右肃政御史大夫，持节陇右诸军州大使。
久视元年秋，吐蕃大将麹莽布支率骑数万寇凉州，入自洪源谷，将围昌松县。休璟以数千人往击之，临阵登高，望见贼衣甲鲜盛，谓麾下曰：“自钦陵死，赞婆降，麹莽布支新知贼兵，欲曜威武，故其国中贵臣酋豪子弟皆从之。人马虽精，不习军事，吾为诸君取之。”乃被甲先登，与贼六战六克，大破之，斩其副将二人，获首二千五百级，筑京观而还。是后休璟入朝，吐蕃亦遣使来请和，因宴屡觇休璟。则天问其故，对曰：“往岁洪源战时，此将军雄猛无比，杀臣将士甚众，故欲识之。”则天大加叹异，擢拜右武威、右金吾二卫大将军。
休璟尤谙练边事，自碣石西逾四镇，绵亘万里，山川要害，皆能记之。长安中，西突厥乌质勒与诸蕃不和，举兵相持，安西道绝，表奏相继。则天令休璟与宰相商度事势，俄顷间草奏，便遣施行。后十余日，安西诸州表请兵马应接，程期一如休璟所画。则天谓休璟曰：“恨用卿晚。”因迁夏官尚书、同凤阁鸾台三品。又谓魏元忠及杨再思、李峤、姚元崇、李迥秀等曰：“休璟谙练边事，卿等十不当一也。”
寻转太子右庶子，依旧知政事。以契丹入寇，复拜夏官尚书，兼检校幽，营等州都督，兼安东都护。时中宗在春宫，将行，进启于皇太子曰：“张易之兄弟幸蒙宠遇，数侍宴禁中，纵情失礼。非人臣之道，惟加防察。”中宗即位，召拜辅国大将军、同中书门下三品，封酒泉郡公，顾谓曰：“卿曩日直言，朕今不忘。初欲召卿计事，但以遐远，兼怀北狄之忧耳。”未几，加特进，拜尚书右仆射。是岁秋，大水，休璟两上表自咎，请免官甚切，辞多不载。中宗竟不允，手制答曰：“阴阳乖爽，事属在予，待罪私门，难依来表。”寻迁中书令，充京师留守，俄加检校吏部尚书。又以宫僚之旧，赐实封三百户，累封宋国公。休璟在任，无所弘益。
景龙二年，致仕于家，年力虽衰，进取弥锐。时尚宫贺娄氏颇关预国政，凭附者皆得宠荣，休璟乃为其子娶贺娄氏养女为妻，因以自达。由是起为太子少师、同中书门下三品，监修国史，仍封宋国公。休璟年逾八十，而不知止足，依托求进，为时所讥。景云元年，又拜特进，充朔方道行军大总管，以备突厥，停其旧封，别赐实封一百户。二年，表请致仕。许之。禄及一品子课并令全给。休璟初得封时，以绢数千匹分散亲族，又以家财数十万大开茔域，备礼葬其五服之亲，时人称之。延和元年七月薨，年八十六，赠荆州大都督，谥曰忠。子先慎袭爵，官至陈州刺史。次子先择，开元中为右金吾卫将军。
新唐书《新唐书 · 卷一百一十一 · 列传第三十六》
唐璿，字休璟，以字行，京兆始平人。曾祖规，为后周骠骑大将军。休璟少孤，授《易》于马嘉运，传《礼》于贾公彦，举明经高第。为吴王府典签，改营州户曹参军。会突厥诱奚、契丹叛，都督周道务以兵授休璟，破之于独护山，数馘多，迁朔州长史。
永淳中，突厥围丰州，都督崔智辩战死，朝廷议弃丰保灵、夏。休璟以为不可，上疏曰：“丰州控河遏寇，号为襟带，自秦、汉以来，常郡县之。土田良美，宜耕牧。隋季丧乱，不能坚守，乃迁就宁、庆，戎羯得以乘利而交侵，始以灵、夏为边。唐初，募人以实之，西北一隅得以完固。今而废之，则河傍地复为贼有，而灵、夏亦不足自安，非国家利也。”高宗从其言。垂拱中，迁安西副都护。会吐蕃破焉耆，安息道大总管韦待价等败，休璟收其溃亡，以定西土，授灵州都督。乃陈方略，请复四镇。武后遣王孝杰拔龟兹等城，自休璟倡之。
圣历中，授凉州都督、右肃政御史大夫、持节陇右诸军副大使。吐蕃大将曲莽布支率骑数万寇凉州，入洪源谷，休璟以兵数千临高望之，见贼旗铠鲜明，谓麾下曰：“吐蕃自钦陵死，赞婆降，莽布支新将兵，欲以示武，且其下皆贵臣酋豪子弟，骑虽精，不习战，吾为诸君取之。”乃被甲先登，六战皆克，斩二将，获首二千五百，筑京观而还。吐蕃来请和，既宴，使者屡觇休璟，后问焉，对曰：“洪源之战，是将军多杀臣士卒，其勇无比，今愿识之。”后嗟异，擢为右武威、金吾二卫大将军。
西突厥乌质勒失诸蕃和，举兵相攻，安西道闭。武后诏休璟与宰相计议，不少选，画所当施行者。既而边州建请屯置，尽如休璟策。后曰：“恨用卿晚。”进拜夏官尚书、同凤阁鸾台三品。后诮杨再思、李峤、姚元崇等曰：“休璟谏知边事，卿辈十不当一。”改太子右庶子，仍知政事。
会契丹入塞，复以夏官尚书检校幽营等州都督、安东都护。时中宗为皇太子，休璟将行，进启曰：“易之兄弟恩宠过幸，数入禁阃，非人臣所宜，愿加防察。”帝复位，召授辅国大将军、同中书门下三品、酒泉郡公。谓曰：“初欲召公计事，以有北狄忧，前日直言，今未忘也。”加特进、尚书右仆射，赐邑户三百，封宋国公。
是岁大水，上疏自劾免，不许。累迁检校吏部尚书。景龙二年致仕。未几，复起为太子少师、同中书门下三品，监脩国史。景云初，以特进为朔方行军大总管，备突厥；停旧封，别赐百户。明年，复请老，给一品全禄。延和元年卒，年八十六，赠荆州大都督，谥曰忠。
休璟以儒者号知兵，自碣石逾四镇，其间绵地几万里，山川夷坦，障塞之要，皆能言之，故行师料敌未尝败。初得封，以赋绢数千散赒其族，又出财数十万大为茔墓，尽葬其五服亲，当时称重。惟张仁愿议筑受降城，而休璟独谓不可，卒就之，而漠南无虏患。始老，已逾八十，犹托倚权近求复用。于是贺娄尚宫方用事，附者辄荣赫，休璟乃为子娶其义女，故复起宰相，颇为时讥訾。其当国，亦无它毘益云。
相关逸闻
《宣室志 · 唐休璟门僧》
唐中宗时，唐公休璟为相。尝有一僧，发言多中，好为厌胜之术。休璟甚敬之。一日僧来，谓休璟曰：“相国将有大祸，且不远数月，然可以禳去。”休璟惧甚，即拜之。僧曰；“某无他术，但奉一计耳，愿听之。”休璟曰：“幸吾师教焉。”僧曰：“且天下郡守，非相国命之乎？”曰：“然。”僧曰：“相国当于卑冗官中访一孤寒家贫有才干者，使为曹州刺史，其深感相国恩，而可以指踪也。既得之，原以报某。”休璟且喜且谢，遂访于亲友。张君者，家甚贫，为京卑官，即日拜替善大夫。又旬日，用为曹州刺史。既而召僧谓曰：“已従师之计，得张某矣。然则可教乎？”僧曰：“张君赴郡之时，当令求二犬，高数尺而神俊者。”休璟唯之。已而张君荷唐公特达之恩，然莫喻其旨，及将赴郡，告辞于休璟。既而谢之曰：“某名迹幽昧，才识疏浅。相国拔此沈滞，牧守大郡，由担石之储，获二千石之禄，自涸辍而泛东溟，出穷谷而陟层霄，德固厚矣。然而感恩之外，窃所忧惕者，未知相国之旨何哉？”休璟曰：“用君之才耳，非他也。然常闻贵郡多善犬，愿得神俊非常者二焉。”张君曰：“谨奉教。”既至郡数日，乃悉召郡吏，告之曰：“吾受丞相唐公深恩，拔于不次，得守大郡。今唐公求二良犬，可致之乎”。有一吏前曰：“某家育一犬，质状异常，愿献之。”张大喜，即献焉。既至，其犬高数尺而肥，其臆广尺余，神俊异常，而又驯扰。张君曰：“相国所求者二也，如何？”吏白曰：“郡内唯有此，他皆常也。然郡南十里某村某民家，其亦有一焉。民极惜之，非君侯亲往，不可取之。”张君即命驾。赍厚直而访之，果得焉。其状与吏所献者无异，而神彩过之。张君甚喜，即召亲吏以二犬献休璟。休璟大悦，且奇其状，以为未常见。遂召僧视之。僧曰：“善育之。脱相君之祸者，二犬耳。”
后旬日，其僧又至，谓休璟曰：“事在今夕，愿相君严为之备。”休璟即留僧宿。是夜，休璟坐于堂之前轩，命左右十余人执弧矢立于榻之隅，其僧与休璟共处一榻。至夜分，僧笑曰：“相君之祸免矣。可以就寝。”休璟大喜，且谢之。遂彻左右，与僧寝焉。迨晓，僧呼休璟：“可起矣。”休璟即起，谓僧曰：“祸诚免矣，然二犬安所用乎？”僧曰：“俱往观焉。”乃与休璟偕寻其迹，至后园中，见一人仆地而卒矣，视其颈有血，盖为物所噬者。又见二犬在大木下，仰视之，见一人袒而匿其上。休璟惊，且诘曰：“汝为谁？”其人泣而指死者曰：“某与彼俱贼也，昨夕偕来，且将致害相国。盖遇此二犬，环而且吠，彼遂为噬而死。某惧，因匿身于此，伺其他去，将逃焉。迨晓终不去。今即甘死于是矣。”休璟即召左右，令缚之。曰：“此罪固当死，然非其心也，盖受制于人耳。愿释之。”休璟命解缚，其贼拜泣而去。休璟谢其僧曰：“赖吾师，不然，死于二人之手。”僧曰：“此盖相国之福也，岂所能为哉。”
休璟有表弟卢轸，在荆门，有术士告之：“君将有灾戾，当求一善禳厌者为，庶可矣。”轸素知其僧，因致书于休璟，请求之。僧即以书付休璟曰：“事在其中耳。”及书达荆州，而轸已卒。其家开视其书，徒见一幅之纸，并无有文字焉。休璟益奇之。后数年，其僧遁去，竟不知其所适。